Ahlefeldt

Ahlefeld eller Ahlefeldt er navnet på en gammel holstensk adelsslægt. Den er
af samme stamme som familierne Bosendal, Rastorp (Rostrup) og Rumohr, og kan vistnok forfølges tilbage til Benedict af Perdol (Perdöl ved Plön), ca. 1220.

Våben 
Det på langs delte skjold viser i højre felt en (hvid eller sort) ørneflugt (i blåt), det venstre felt tværdelt tre eller fem gange eller to (røde) bjælker (i hvidt); hjelmtegnet en (hvid) hund (rakke eller støver) med (rødt) halsbånd, siddende på en (rød) pude med (gule eller guld) kvaster.
Dette er det middelalderlige slægtsvåben, som ikke angiver evt. senere ophøjelser i friherrelig og grevelig stand.

I et holstensk folkesagn betegnes slægten som "de vilde Ahlefeldter".

Historie 
Et uhistorisk sagn afleder slægtens herkomst fra greverne af Schwabeck, der 1152 fra Schwaben skal være flygtet til Hannover og her have grundlagt byen Alfeld. Den ældste kendte stamfader til hele slægten er Benedict Ahlefeldt, (død cirka 1340), hvis søn og sønnesønner tjente Valdemar Atterdag og havde betydelige pantelen og besiddelser i Danmark. I Hertugdømmet Slesvig erhvervede slægten godserne Søgård, Nør (ved Egernførde), Königsförde-Lindau (ved Ejderkanalen), Sakstorp (i dag Saxtorf på halvøen Svans), Gelting (på halvøen Angel); i Hertugdømmet Holsten Bossee, Lehmkulen, Wittmold, Deutsch-Nienhof, Emkendorf, Klein Nordsee, Haseldorf og Fresenburg.

Man kender indtil nu over 1300 fødte Ahlefeldter – der i rigdom og anseelse kappedes med Rantzau-slægten; De beklædte mange af de højeste embeder og titler i de danske kongers og de slesvigske hertugers tjeneste. Banner-bæreren Hans Ahlefeldt til Haseldorf faldt 1500 med Dannebrogsfanen i Ditmarsken, Godske Ahlefeldt (d. 1541) var den sidste katolske biskop i Slesvig. I Frederik 3.s tid spillede flere Ahlefeldter en fremragende rolle, særlig under Karl Gustav-krigen.
 
Frederik Ahlefeldt (d. 1686), blev 1665 tysk rigsgreve og 1672 dansk lensgreve og erhvervede Grevskabet Langeland. Han er således stamfader til greverne af Langeland. Hans sønnesønnesøn Grev Christian arvede Grevskabet Laurvig i Norge og fik 1785 kgl. bevilling for sig og efterkommere til at føre navn af grever Ahlefeldt-Laurvig.

Gehejmeråd Burchard Ahlefeldt til Eskilsmark fik 1672 patent som dansk greve. Medlemmerne af denne gren fik senere uindskrænket rang i gang og sæde som lensgrever, og overhovedet fik også titel af lensgreve.

Slægten Ahlefeldt samlede store jordbesidelser: Olpenæs (ved Kappel), Kohøved (på halvøen Svans), Königsförde-Lindau (ved Ejderkanalen), Grevskabet Langeland med Tranekær Slot, Stamhusene Ahlefeldt (Broløkke) og Stamhuset Lundsgård,
Baroniet Lehn, Stamhuset Egeskov, Herregårdene Eriksholm, Fjællebro, Hjortholm, Møllerup, Skovsbo og Ulstrup Slot.

Ahlefeldt-Laurvig 
Linjen Ahlefeldt-Laurvig eller Ahlefeldt-Laurvigen opstod efter, at kammerherre, generalmajor Christian lensgreve Ahlefeldt til Grevskabet Langeland (1732-1791) i 1785 tilkendtes arveretten til Grevskabet Laurvig i Norge og herefter skrev sig Ahlefeldt-Laurvig eller Ahlefeldt-Laurvigen.

Hans søn, Frederik lensgreve Ahlefeldt-Laurvig, kaldet "Generalen", solgte Grevskabet Laurvig til kongen i 1805, men denne gren af slægten fortsatte med at anvende navnet Ahlefeldt-Laurvig eller Ahlefeldt-Laurvigen, da de formelt stadig også bærer titlen grever af Laurvig.

Senere variationer over navnet bæres af linjerne Ahlefeldt-Laurvig-Bille og Ahlefeldt-Laurvig-Lehn:

Ahlefeldt-Laurvig-Bille 
Linjen Ahlefeldt-Laurvig-Bille opstod efter ægteskabet i 1875 mellem Camilla Jessy baronesse Bille-Brahe (1853-1927), arving til Stamhuset Egeskov, og Julius Ludvig greve Ahlefeldt-Laurvig (1849-1912) fra Tranekær.

Denne gren af slægten besidder fortsat Egeskov m.m.

Ahlefeldt-Laurvig-Lehn 
Linjen Ahlefeldt-Laurvig-Lehn opstod efter ægteskabet i 1877 mellem Anna lensbaronesse Rosenørn-Lehn, arving til baroniet Lehn, og Frederik greve Ahlefeldt-Laurvig fra Tranekær, som i 1904, i forbindelse med overtagelsen af baroniet, fik patent på navnet Ahlefeldt-Laurvig-Lehn.

Denne gren af slægten besidder fortsat Hvidkilde gods, som var kernen i det tidligere baroni.

Svensk gren af slægten 
Slægten kom til Sverige i 1868, da cand. jur. Detlev August von Ahlefeldt (1811-1891), søn af cand. jur. Ernst Carl von Ahlefeldt (1785-1877) til Olpenæs, overtog godset Skeldinge sædegård (svensk: Skillinge säteri) ved Munka-Ljungby udenfor Ängelholm i Skåne, som blev solgt 1914. Den svenske linje bestod af sønnen Detlev Ernst Wilhelm Erich von Ahlefeldt (1845-1884) og sønnesønnen preussiske oberstløjtnant Carl August Wilhelm Harald von Ahlefeldt (1875-1969).

Medlemmer af slægten 
 Godske Ahlefeldt (død 1541), biskop i Slesvig by
 Claus Ahlefeldt (1614-1674), generalfeltmarskal og dansk befalingsmand i Norge
 Frederik Ahlefeldt (1623-1686), lensgreve til Grevskabet Langeland, dansk statholder i hertugdømmerne, storkansler
 Frederik Ahlefeldt (1662-1708), lensgreve til Langeland, dansk statholder i hertugdømmerne
 Frederik Ahlefeldt (1702-1773), lensgreve til Langeland, general
 Carl Ahlefeldt (1670-1722), gehejmeråd, lensgreve til Langeland, dansk statholder i hertugdømmerne
 Benedikt von Ahlefeldt (1678-1757), godsejer, direktør for Hamburger Oper, klosterprovst til Uetersen Kloster
 Frederik Ahlefeldt-Laurvigen (1760-1832), general, lensgreve til Langeland og Grevskabet Laurvig
 Charlotte von Ahlefeld (1781-1849), tysk forfatterinde
 Elisa von Ahlefeldt, 1788-1855, hustru til Adolphs von Lützow Immermanns veninde
 Sophie von Ahlefeldt, gift grevinde von Brockdorff (1848-1906)
 Walter von Brockdorff-Ahlefeldt (1887-1943), greve, tysk general under 2. verdenskrig
 Carl William Ahlefeldt-Laurvig (1860-1923), diplomat, politiker, udenrigsminister

 Benedict I von Ahlefeldt (1290–1342)
 Benedict II von Ahlefeldt (–1360) gift Benedicte af Sædinge
 Benedict III von Ahlefeldt (1330–98) til Grimstrup, Hunseby. Gift Catharine Clausdatter Limbek og Ide Hartvigsdatter Krummedige
 Nicolaus/Claus von Ahlefeldt (c. 1359–1404) erveret Søgårdlejren 1398. Gift Anna Pogwisch.
 Johan von Ahlefeldt (f.1400–c.1463) til Lehmkulen og Wittmold, gift Anna Wiltberg
 Benedict von Ahlefeldt (–1500) til Lehmkulen og Wittmold, gift Drude Rantzau
 Claus von Ahlefeldt (–c.1544) til Lehmkulen, amtmand Eutin, gift Dorothea Pogwisch
 Bertram von Ahlefeldt (1508–71) til Lehmkulen, amtmand Flensburg, gift Dorothea Rantzau
 Benedikt/Bendix von Ahlefeldt (1546–1606) til Lehmkulen, gift Øllegaard Rantzau
 Cai von Ahlefeldt (1591–1670) diplomat og general, gift 1619 Margarethe Rantzau (1605–1647) og 1648 Sophie Rantzau (1620–1697)
 Burchard von Ahlefeldt (1635–94) kammerherre, gift 1664 Dorothea Rumohr 
 Cai Burchard von Ahlefeldt (1671–1718) til Bystorp, EskildsmarkStubbe (Slesvig), Ornum og Stubbe, gift Charlotte Amalie von Holstein (1681–1752)
 Conrad von Ahlefeldt (1705–76) generalløytnant, gift 1734 Hedwig von Ahlefeldt (1710–78). Ingen børn.
 Henrik von Ahlefeldt (1592–1674) til Lehmkulen, gift Anna Rantzau
 Jørgen von Ahlefeldt (1651–1700) til Lindau gift Adalheid von Buchwald
 Baltasar von Ahlefeldt (1684–1752) generalløytnant, til Lindau, gift Catharine Rantzau, Sophie Wonsfleth og Ida von Ahlefeldt
 Hans Adolph Ahlefeldt (officer) (1722–1807) søn af Wonsfleth, gift Vibeke Juel
 Bendict von Ahlefeldt (1395–1440) væpner gift med Dosenrode og Buchwald
 Claus von Ahlefeldt (–c.1487) til Søgård, gift Ida Breide (1409–)
 Benedict von Ahlefeldt (1458–1513) til Halvsøgaard, gift Eibe Rantzau
 Gregers von Ahlefeldt (1505–1559) til Halvsøgaard. Bygget Graasten c. 1540. Gift Anna von Ahlefeldt (1515–59; se under)
 Hans von Ahlefeldt (f.1559–1580) til Halvsøgaard og Graasten. Gift Margrethe Rantzau (1556–1624)
 Gregers von Ahlefeldt (1577–1617) til Halvsøgaard og Graasten. Gift Mette Blome.
 Gert Philipp von Ahlefeldt (1611–1666) til Bukhagen, gift Anna Rumohr (1621–96)
 Joachim von Ahlefeldt (1646–1717) til Bukhagen, statsmann, klosterprest. Gift Anne Margrethe von Buchwald
 Hans Adolph Ahlefeldt (gehejmeråd) (1679–1761) gift 1715 med Dorothea Krag som brakte med Gisselfeld
 Anna Joachimine Ahlefeldt (1717–95) gift Frederik Ludvig Danneskiold-Laurvig (1717–62). Bebodde Skjoldenæsholm. Ingen børn. 
 Adelheid Benedicte von Ahlefeldt (1685–1726) gift med Hans von Rumohr til Røst
 Ditlev Christian von Rumohr (1724–1808) amtmand og søofficer. Gift med Frederikke Reventlow (1737–1820), datter af gehejmekonferensråd Conrad Ditlev Reventlow
 Godske von Ahlefeldt (c.1400–e.1475) til Bosse og Lindau, gift Beke Stake
 Henrik von Ahlefeldt (–1500) amtmann Svavested, gift Bertha Rantzau
 Godske von Ahlefeldt (–1564) til Königsförde, gift Ingebort Sested
 Henrik von Ahlefeldt (–1583) til Königsförde, gift Else Emmiksen
 Volf von Ahlefeldt (–1623) til Königsförde, gift Bertha Rantzau
 Frantz von Ahlefeldt (1598–1638) til Königsförde, gift Anne Rantzau
 Volf von Ahlefeldt (1629–78) til Königsförde, gift Dorothea Wisch
 Johann Henrik von Ahlefeldt (1668–1741) gift Margretehe von Qualen
 Wulf von Ahlefeldt (1689–1777) til Lindau og Königsförde, gift Bertha von Ahlefeldt
 Johan Henrik von Ahlefeldt (1725–70) amtmann, gift Fredrikke von Blome
 Markvard von Ahlefeldt (1433–1500) til Deutsch Nienhof og Saxtorp, gift Margrethe Rathlou
 Godske von Ahlefeldt (c.1480–1545) til Saxtorp og Stubbe, gift Margrete Sested
 Anna von Ahlefeldt (1515–59) gift Gregers von Ahlefeldt (1505–1559; se over)
 Jørgen von Ahlefeldt (–1549/59) til Stubbe, gift Anna Caisdtr von Ahlefeldt
 Godske von Ahlefeldt (–1612) hofjunker, til Emkendorf, Quarnbek og Marutendorf. Gift Margrethe Ranzau.
 Jørgen von Ahlefeldt (1589–1641) oberst til Quarnbek og Marutendorf, gift 1612 Margrethe Blome
 Anna von Ahlefeldt (1615–60) gift Georg Ernst von Wedel (1597–1661)
 Gustav Wilhelm Wedel Jarlsberg (1641–1717) offiser, fra 1681 kommanderende general i Norge og kjøpte Grevskabet Jarlsberg (i Norge) i 1683, adlet 1684. Gift med med Maria, friherreinne von Ehrentreite og ble stamfar til Wedel-Jarlsberg
 Se Wedel-Jarlsberg for efterkommere som sønnene Georg Ernst Wedel Jarlsberg (1666–1717) og Erhard Wedel Jarlsberg (1668–1740)
 Cai von Ahlefeldt (–1599) til Stubbe, Riseby og Lille Nordby, gift Magdalene Bendixdtr von Ahlefeldt
 Godske von Ahlefeldt (1594–1643) til Stubbe, Dollerød, Ehlerstorf og Güldenstein, gift Clarelia Reventlow
 Cai von Ahlefeldt (1622–88) til Ehlerstorf, Güldenstein og Petersdorf, gift Catharina von Ahlefeldt
 Volf Christian von Ahlefeldt (1663–1722) til Lammershagen og Perdøl, gift Hedevig Buchwald
 Hedevig Benedicte von Ahlefeldt (1708–41) gift gehejmeråd Carl von Holstein, som i 1748 giftet seg med Anna Margretha von Ahlefeldt, datter av Claus Ahlefeldt
 Volf von Ahlefeldt (–e.1424) til Nøer og Grönwold. Gift Hille von der Wisch
 Benedict von Ahlenfeldt (1424–) til Borghorst, gift Abel Stake
 Claus von Ahlenfeldt (1470–1531) til Gjelting, gift Drude Rantzau
 Bendix von Ahlenfeldt (1506–87) til Gjelting, gift Margrethe Rantzau (1523–63)
 Claus von Ahlenfeldt (1543–1616) til Gjelting, gift Magdalene Rantzau
 Carl von Ahlenfeldt (1576–f.1634) til Koselau, gift Beate Rantzau
 Claus Ahlefeldt (1614-1674) til Bramstedt, generalfeltmarskal og dansk befalingsmand i Norge, gift Catharine von Qualen (1610–39) og 1648 med Elisabeth Sofie Gyldenløve (1633–54) datter av Christian 4. og 1655 med Anna Hedevig von Buchwald (1629–95)
 Johan von Ahlenfeldt (f.1340–f.1392)
 Henrik von Ahlenfeldt (–1430) gift Catharina Hennekesdatter Limbek
 Benedict von Ahlenfeldt (1425–70) gift Dorte Heesten
 Hans von Ahlenfeldt (1440–1500) gift 1476 med Elsebe Eriksdatter Rosenkrantz og f.1490 med Alheid von Bülow af Wehningen
 Frederik von Ahlenfeldt (1492–1541) til Haseldorf. Gift Catharine Pogwisch
 Bendix von Ahlefeldt (1525–86) kongsråd, klosterprest, gift Emerentia Brockdorff
 Ditlev von Ahlefeldt (1557–99) til Haseldorf og Osterade, gift Clarelia Reventlow
 Bendix von Ahlefeldt (1593–1634) klosterprest Uetersen, gift Christine von Ahlefeldt
 Ditlev von Ahlefeldt (1617–86) amtmann Flensburg, gift Ida Pogwisch
 Vilhelm von Ahlefeldt (1646–1717) til Haseldorf og Kasen, gift Anna Rumohr
 Bendix Vilhelm von Ahlefeldt (1678–1748) major, gift Magdalena Rantzau
 Vilhelm von Ahlefeldt (1710–54) til Klein-Nordsee, gift Benedicte von Schmettau
 Carl Friedrich Ulrich von Ahlefeldt-Dehn (1750–1829) amtmann, gift Sophie von Dehn. Fra 1786 kalt Ahlefeldt-Dehn
 Henrik von Ahlefeldt (1619–1702) til Kluvensiek, Osterrade og Sehested. Gift Catharine von Ahlefeldt (–1708)
 Dorothea von Ahlefeldt (1648–1720) gift med gehejmeråd Ditlev Reventlow (1654-1701)
 Johan von Ahlefeldt (1527–59) til Seestermüh, gift Dorothea von Ahlefeldt
 Frederik von Ahlefeldt (1558–1607) til Halvsøgaard, gift 1582 med Catharine Ranzau og 1592 Dorothea Blome
 Hans von Ahlefeldt (1584–f.1642) til Steendorf, gift Margrethe von Buchwald
 Bendix von Ahlefeldt (1629–1701) til Deutsch Nienhof, gift Elisabeth von Thienen
 Hans Hinrich von Ahlefeldt (1656–1720) godseier og diplomat, gift 1678 Dorothea von Ahlefeldt og 1708 me Meta von Kielmannsegg
 Benedikt von Ahlefeldt (1679–1757) gehejmeråd, gift Anna Margrethe von Buchwald og Christine Rantzau. 
 Marie Elisabeth von Ahlefeldt (1719–69) gift 1760 med Frederik Ahlefeldt (1702-1773) (se under)
 Hans Ahlefeldt (gehejmeråd) (1710–80) gift Fredrikke von Grote
 Cai von Ahlefeldt (1593–1652) til Seestermüth og Schinkel, gift Dorothea Rumohr
 Frederik von Ahlefeldt (1618–64) til Seestermüth og Schinkel, gift Anna Pogwisch
 Frederik von Ahlefeldt (1656–1706) gift Riborg Holck
 Christian Frederik Ahlefeldt (c.1700–49) til Norskov, gift Regitse Sophie f. Güldencrone
 Eiler Christopher Ahlefeldt (1736–1806) junkermann
 Frederik von Ahlefeldt (1594–1657) til Halvsøgaard, gift 1619 Birgitte von Ahlefeldt og 1632 Helvig de Roepstorff
 Frederik Ahlefeldt (storkansler) (1623–1686) lensgreve, tysk-romersk riksgreve i 1665. Gift 1656 med Margrethe Dorothea Rantzau (1641–65) og overtok Tranekær Slot efter svigerfaren ca. 1660. Gift igen i 1668 med Marie Elisabeth zu Leiningen-Dagsburg-Hartenburg, datter av stattholder Christian Rantzau.
 Frederik Ahlefeldt (1662-1708) lensgreve Langeland i 1672. Eide gråsten. Gift med kongsdattera Christiane Gyldenløve (1672–89), så med Armgaard Margrethe Reventlow, datter av storkansler Conrad Reventlow.
 Carl Ahlefeldt (1670–1722) til grevskaberne Langeland og Rixingen m.m. Bygde Sorgenfri Slot i 1705. Gift 1702 med Ulrica Antoinette grevinde Danneskiold-Laurvig.
 Frederik Ahlefeldt (1702-1773) overton Langeland 1722. Gift 1730 Birthe/Birgitte Holstein, datter af Christian von Holstein, og 1760 med Marie Elisabeth von Ahlefeldt, datter af Benedikt von Ahlefeldt (se over).
 Christian Ahlefeldt (1732–91) generalmajor, overtok Grevskabet Laurvig i 1785 etter arvetvist, greve av Ahlefeldt-Laurvigen. Gift med Elisabeth Juel (1742–1803)
 Frederik Ahlefeldt-Laurvig (1760–1832), arvet grevskapet 1791 (besøgte det 1793), solgte det til kongen i 1805 for å betale gjeld. Ingen barn.
 Jens Juel Ahlefeldt-Laurvig (1764–94) gift 1788 med Sophie Dorothea Hedemann
 Christian Johan Ahlefeldt-Laurvig(en) (1789–1856). Arvet Langeland i 1832. Gift Julie Louise Wedell-Wedellsborg
 Frederik Ludvig Vilhelm Ahlefeldt-Laurvigen (1817–89) til Lundsgaard Gods, gift Marie Schulin
 Christian Johan Frederik Ahlefeldt-Laurvig (1844–1917) til Langeland, gift Johanne Ida Birgitte Wedell-Wedellsborg
 Preben Ferdinand Ahlefeldt-Laurvig (1872–1946) diplomat, gift Mary von Gohr
 Kai Benedict Ahlefeldt-Laurvig (1903–85) gift Thea Meyer
 Julius Ludvig Ahlefeldt-Laurvig(en) (1849–1912) gift 1875 med Camilla Jessy baronesse Bille-Brahe (1853-1927) og dermed eier av Egeskov slot. Førte så navnet Ahlefeldt-Laurvig-Bille
 Preben Frederik Ahlefeldt-Laurvig-Bille (1880–1946) kammerjeger gift Eleonora Sophia Bille-Brahe-Selby
 Gregers Ahlefeldt-Laurvig-Bille (1905–85) veteranbilsamler på Egeskov, gift Ellen Lassen
 Claus Ahlefeldt-Laurvig-Bille (1932–2014) forfatter overtok Egeskov 1962 og gjorde det til turistattraktion
 Michael Ahlefeldt-Laurvig-Bille (1965–) overtok Egeskov. Gift med Caroline Søeborg Olsen (1968–)
 Susanne Ingrid Ahlefeldt-Laurvig-Bille (1967–) sygeplejerske og hofdame
 Frederik Ludvig Ahlefeldt-Laurvig(en) (1853–1909) fra Tranekær, gift 1887 med Anna lensbaronesse Rosenørn-Lehn, arving til Baroniet Lehn med hovedsete Hvidkilde fra 1904. Fra 1904 navnet Ahlefeldt-Laurvig-Lehn
 Christian Erik Julius Ahlefeldt-Laurvig-Lehn (1878–1959), kammermester, gift Sophia Reedtz-Thott.
 Lennart Ahlefeldt-Laurvig-Lehn (1916–45) motstandsman.
 Erik Otto Sigismund Ahlefeldt-Laurvig (1880–1967) rittmester, gift Fritze Tesdorph
 Claus Ahlefeldt-Laurvig (1909–1983) greve og motstandsmand. Eide Holbækgård
 William Ahlefeldt-Laurvig (1860–1923) utenriksminister gift Elisabeth Danneskiold-Samsøe.
 Kai Frederik Sofus Ahlefeldt-Laurvig (1890–1973) jegerkammermester gift Astrid From Holm
 Jørgen William Ahlefeldt-Laurvig (1924–) godseier og forfatter
 Vilhelm Carl Ferdinand Ahlefeldt-Laurvigen (1769–1852) gift Edel von Løwenhjelm
 Johan Adolph Ahlefeldt-Laurvigen (1800–49) gift Charlotte Ahlefeldt-Laurvigen
 Sophus Frederik Ferdinand Ahlefeldt-Laurvig (1840–1914) borgermester, gift Anna Bech
 Carl Christian Ahlefeldt-Laurvig (1770–1851) gift Juliane Mattstedt og 1819 med Ursula Bøckmann
 Elias Ahlefeldt-Laurvig (1816–1864) offiser, gift Jacobine Dorothea Petersen av familen Dufour.
 Theodor Ahlefeldt-Laurvig (1853–1933) direktør, gift Christine Catharine Marie Musaeus. 
 Carl Ahlefeldt-Laurvig (1887–1982) overrettssakfører og direktør.
 Ulrik Carl Ahlefeldt (1704–58)til Langeland, kammerherre 1735 og generalløjtnant 1755. Ugift
 Vilhelm Carl Ahlefeldt (1704–59) kammerherre og general
 Conrad Ahlefeldt (1707–91) offiser. Gift 1739 Vilhelmine Hedevig Antoinette von Gram, datter af Friedrich Carl von Gram
 Frederik Carl Christian Ulrich Ahlefeldt (1742–1825) offiser, gift Ditline Ratzau, datter af Ditlev Rantzau (1725-1782).
 Ferdinand Ahlefeldt (1747–1815) offiser, teaterchef og diplomat. Gift med komponisten Maria Theresia, Prinzessin von Thurn und Taxis
 Sophie Amalie von Ahlefeldt (1675–1741) gift med hertug Frederik Vilhelm af Slesvig-Holsten-Sønderborg-Augustenborg (1668–1714). Se Huset Oldenborg for efterkommere Kilder 
 Poul Bredo Grandjean, "Ahlefeldt", i: Christian Blangstrup (red.), Salmonsens Konversationsleksikon'', København: J.H. Schultz Forlag 1915-30.

 
Adelsslægter fra Slesvig og Holsten
Adelsslægter fra Danmark
Svensk uintroduceret adel